ખાસ તહેવારોમાં ઓફિસના કલિગ્સ ભેગા થઇને પોટલક પાર્ટીનું આયોજન કરે છે. ત્યારે એચ.આર. પ્રોફેશનમાં કામ કરતી હેલી પટેલ કહે છે કે, “અમે સોશિયલ મીડિયા પર આ કોન્સેપ્ટ વાંચ્યો અને ટ્રાય કરવાનું વિચાર્યું. એક નાના પાયા પર પોટલક પાર્ટીનું આયોજન કર્યું હતું. જેમાં ખરેખર અમને ખૂબ જ મજા આવી.” તો આઇટી કંપનીમાં કામ કરતી મિતાલી શાહ કહે છે કે, “અમે પણ મહિનામાં એક વખત આવી પાર્ટીનું આયોજન કરીએ છીએ. પહેલાં બધા પોટલકની થીમ નક્કી કરીએ છીએ અને પછી તે પ્રમાણેનું વેરાઇટી ઓફ ફૂડ બનાવીને લાવીએ છીએ. આમ તો હું રોજ કૂક કરતી નથી પણ પોટલક પાર્ટીમાં મારા ભાગે જે વાનગી બનાવવાની આવે તે હું જાતે જ બનાવીને લઇ જાઉં છું.”